
Miškinių sidabražolių šakniastiebiai ŠVF vaistažolių arbata
Miškinių sidabražolių šakniastiebiai

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.
Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.
Neišmeskite šio lapelio, nes vėl gali prireikti jį perskaityti.
Jeigu norite sužinoti daugiau arba pasitarti, kreipkitės į vaistininką.
Jeigu pasireiškė šalutinis poveikis (net jeigu jis  šiame lapelyje nenurodytas), kreipkitės į gydytoją arba vaistininką. Žr. 4 skyrių.
Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra Miškinių sidabražolių šakniastiebiai ŠVF ir nuo ko ji vartojama
2. Kas žinotina prieš vartojant Miškinių sidabražolių šakniastiebiai ŠVF 
3. Kaip vartoti Miškinių sidabražolių šakniastiebiai ŠVF 
4. Galimas šalutinis poveikis
5. Kaip laikyti Miškinių sidabražolių šakniastiebiai ŠVF 
6. Pakuotės turinys ir kita informacija

1. Kas yra  Miškinių sidabražolių šakniastiebiai ŠVF ir nuo ko ji vartojama

Miškinių sidabražolių šakniastiebiai ŠVF vaistažolių arbata sudaryta iš išdžiovintų ir susmulkintų  miškinių sidabražolių šakniastiebių gabalėlių.

Miškinių sidabražolių šakniastiebiai ŠVF yra tradicinis augalinis vaistinis preparatas, vartojamas nesunkiam nebakterinės kilmės viduriavimui slopinti. 

Tradicinis augalinis vaistinis preparatas, kurio indikacijos pagrįstos tik ilgalaikiu vartojimu.

Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.

2. Kas žinotina prieš vartojant miškinių sidabražolių šakniastiebiai ŠVF 

Miškinių sidabražolių šakniastiebiai ŠVF vaistažolių arbatą vartoti negalima:
jeigu yra alergija miškinių sidabražolių šakniastiebiams.
Įspėjimai ir atsargumo priemonės 
Pasitarkite su gydytoju arba vaistininku, prieš pradėdami vartoti Miškinių sidabražolių šakniastiebiai ŠVF vaistažolių arbatą.

Jei išmatose yra kraujo priemaišų, kreipkitės į gydytoją. Tokiu atveju šios vaistažolių arbatos vartoti negalima.

Vaikams 
Duomenų apie šio vaisto saugumą vaikams nepakanka, todėl jo nerekomenduojama vartoti jaunesniems nei 12 metų vaikams.

Kiti vaistai ir  Miškinių sidabražolių šakniastiebiai ŠVF
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Sąveika su kitais vaistais nežinoma.

Miškinių sidabražolių šakniastiebiai ŠVF vartojimas su maistu ir gėrimais
Nėra jokių duomenų apie miškinių sidabražolių šakniastiebių sąveiką su maistu ir gėrimais.

Nėštumas ir žindymo laikotarpis
Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą, pasitarkite su gydytoju arba vaistininku.

Miškinių sidabražolių šakniastiebiai ŠVF vaistažolių arbatos nerekomenduojama vartoti nėščioms ir žindančioms moterims.

Vairavimas ir mechanizmų valdymas
Miškinių sidabražolių šakniastiebiai ŠVF vaistažolių arbata neveikia gebėjimo vairuoti ir valdyti mechanizmus. 


3. Kaip vartoti Miškinių sidabražolių šakniastiebiai ŠVF 

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Vandeninio užpilo ruošimas
1 arbatinį šaukštelį užpilkite 150 - 200 ml karšto vandens, 
Pakaitinkite ant silpnos ugnies 20 minučių, 
Atvėsusį užpilą nukoškite, išmirkusias vaistažoles išspauskite ir išmeskite. 

Rekomenduojama dozė ir vartojimas
Gerkite po 1-2 valgomuosius šaukštus užpilo 3-4 kartus per dieną, 15 minučių prieš valgį.

Vartojimo trukmė 
Vartoti ne ilgiau kaip 2-3 dienas.
Jeigu per 3 dienas Jūsų savijauta nepagerėjo arba net pablogėjo, kreipkitės į gydytoją.

Pamiršus pavartoti Miškinių sidabražolių šakniastiebiai ŠVF 
Pamiršus išgerti vaisto, praleiskite pamirštą dozę, vėliau gerkite kaip įprasta. Negalima vartoti dvigubos dozės norint kompensuoti praleistą dozę.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.


4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Retais atvejais gali atsirasti skrandžio dirginimo simptomų, kurie praeina nutraukus vaisto vartojimą.

Pranešimas apie šalutinį poveikį
Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Apie šalutinį poveikį taip pat galite pranešti Valstybinei vaistų kontrolės tarnybai prie Lietuvos Respublikos sveikatos apsaugos ministerijos nemokamu telefonu 8 800 73568 arba užpildyti interneto svetainėje www.vvkt.lt esančią formą ir pateikti ją Valstybinei vaistų kontrolės tarnybai prie Lietuvos Respublikos sveikatos apsaugos ministerijos vienu iš šių būdų: raštu (adresu Žirmūnų g. 139A, LT-09120 Vilnius), nemokamu fakso numeriu 8 800 20131, el. paštu NepageidaujamaR@vvkt.lt, taip pat per Valstybinės vaistų kontrolės tarnybos prie Lietuvos Respublikos sveikatos apsaugos ministerijos interneto svetainę (adresu http://www.vvkt.lt). Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Miškinių sidabražolių šakniastiebiai ŠVF 

Šį vaistą laikykite vaikams nepastebimoje ir nepasiekiamoje vietoje.

Laikyti ne aukštesnėje kaip 25 C temperatūroje . 

Maišelį laikyti išorinėje dėžutėje, kad preparatas būtų apsaugotas nuo šviesos ir drėgmės.

Ant dėžutės ir maišelio po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Miškinių sidabražolių šakniastiebiai ŠVF sudėtis
· Veiklioji medžiaga yra miškinių sidabražolių šakniastiebiai. Viename grame vaistažolių arbatos yra 1 g Potentilla erecta L. Raeusch., radix (miškinių sidabražolių šakniastiebių).
· Pagalbinių medžiagų nėra. 


Miškinių sidabražolių šakniastiebiai ŠVF išvaizda ir kiekis pakuotėje
Vaistažolių arbatą sudaro  įvairios formos rusvai rudų šakniastiebių gabalėlių mišinys. Kvapas silpnas, aromatiškas.

Popierinis maišelis, kuriame yra 50 g arbatos. Kartono dėžutėje yra vienas maišelis. 

Registruotojas ir gamintojas

UAB Švenčionių vaistažolės
Adutiškio g. 3/4
LT – 18110 Švenčionys 
Lietuva
Tel./faksas: +370 387 66470

Jeigu apie šį vaistą norite sužinoti daugiau, kreipkitės į vietinį registruotojo atstovą. 

UAB Švenčionių vaistažolės
Adutiškio g. 3/4
LT – 18110 Švenčionys 
Lietuva
Tel./faksas: +370 387 66470

Šis pakuotės lapelis paskutinį kartą peržiūrėtas 2015-12-07

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklapyje http://www.vvkt.lt/

